Milán

Milán (en italiano Milano, en lombardo oriental; Milà y en milanés; Milan) ye a prencipal ciudat y comuna d'Italia septentrional, capital d'a ciudat metropolitana de Milán y d'a rechión de Lombardía, a mas desarrollada y poblada d'Italia. Os suyos habitants son clamatos milaneses, pero tamién los claman meneguitos (en italiano; meneghitti, en milanés; meneghitt) d'o nombre d'a mascarita de carnaval Meneguín (en italiano; Meneghino, en milanés; Meneghin).

Milán ye ubicata a 120 metros d'altaria sobre o livel d'a mar, en as planas de Lombardía, y ye a seu d'a Bolsa italiana. En a provincia bi ha 188 comunas.

A ciudat tien una población de 1.308.311 habitants en una superficie de 182 km², con una densidat de población de 7.188,52 hab/km², encara que a suya provincia tien 1.982 km² y 3.775.765 habitants.

Entre os molimentos y os palacios mas famosos de Milán se troban o Duomo, o Castiello Esforcesco con os suyos museus y o teatro de la Scala.

 Toponimia 
O nombre de Milán vien de Mediolanum, una palabra que ye a traza latina d'escribir o nombre celtico d'a ciudat (os galos no deixoron escrito o nombre d'a suya ciudat en a suya luenga, probablement maguer no yera guaire diferent). Ista palabra ye composata per o prefixo indoeuropeu *medhyo- "meyo, en meyo" y per la palabra celtica lan, que significa "plana" (en indoeuropeu yera *plano-, pero parte d'as luengas celtas tresbate a p inicial de palabra).

En os textos de Chuan Ferrández d'Heredia s'escribe Milán.

 Historia 
Milán fue fundata por os galos cisalpins, ye dicir, os galos d'o norte d'Italia a lo sud d'os Alpes, que entroron en Italia dimpués de l'anyo 400 aC y fue clamata Mediolanum por os romanos que la conquerioron en 222 aC.

En o sieglo IV, a ciudat se convertió en a capital de l'Imperio Romano d'Occident, dimpués d'a Caida de l'Imperio Romano pierde parte d'a suya importancia que no recupera dico o sieglo XI.

Mientres o Renaiximiento, Milán fue gobernata por os duques d'as familias Visconti y Sforza.

Dimpués de intentar conquerir o resto d'Italia septentrional en o sieglo XV, fue conquiesta por Francia y Espanya a principios d'o sieglo XVI y por l'Imperio Austriaco mientras o sieglo XVIII, pero dimpués d'a Revolución francesa, a ciudat se convertió en uno d'os prencipals centros d'o nacionalismo italiano, reclamando a suya independencia y a unificación italiana.

 Localidaz achirmanatas 
 1962: 22px São Paulo (Brasil).
 22px Buenos Aires (Archentina).
 22px|border Caracas (Venezuela).
 22px Chicago (Estaus Unius).

Referencias

 Vinclos externos 

 Pachina web oficial municipal.
 Pachina oficial municipal de Turismo de Milán.
 Comuni-Italiani.it: Milán.
 Guía de Milán.

*